Document ID: 32002D0151

32002D0151
L 050/94
JURNALUL OFÍCIAL AL UNIUNII EUROPENE
DECIZIA COMISIEI
din 19 februarie 2002
privind cerințele minime pentru certificatul de distrugere eliberat în conformitate cu articolul 5 alineatul (3) din Directiva 2000/53/CE a Parlamentului European și a Consiliului privind vehiculele scoase din uz
[notificată cu numărul C(2002) 518]
(Text cu relevanță pentru SEE)
(2002/151/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (1), în special articolul 5 alineatul (5) și articolul 11 alineatul (4),
întrucât:
(1)
Directiva 2000/53/CE prevede că radierea vehiculelor se face numai la prezentarea unui certificat de distrugere.
(2)
Pentru a permite autorităților competente recunoașterea și aprobarea în mod reciproc a certificatelor de distrugere eliberate în statele membre, Directiva 2000/53/CE solicită Comisiei stabilirea cerințelor minime privind certificatul de distrugere.
(3)
Cerințele minime au ca scop asigurarea certitudinii asupra identității și a detaliilor privind unitatea prelucrătoare, autoritatea competentă și deținătorul vehiculului, precum și furnizarea unor informații privind vehiculul.
(4)
Măsurile prevăzute în prezenta decizie sunt conforme cu avizul Comitetului instituit prin articolul 18 din Directiva 75/442/CEE (2) a Consiliului,
ADOPTĂ PREZENTA DECIZIE:
Articolul 1
Certificatul de distrugere, eliberat în conformitate cu articolul 5 alineatul (3) din Directiva 2000/53/CE, conține cel puțin informațiile enumerate în anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 19 februarie 2002.

Labels: 7
8
20